Α.Μ.Σ. Αναγέννηση Νέου Ρυσίου

Ο **Αθλητικός Μορφωτικός Σύλλογος Αναγέννηση Νέου Ρυσίου** είναι ελληνικό αθλητικό σωματείο με έδρα την περιοχή του Νέου Ρυσίου στη Θεσσαλονίκη. Επίσημο έτος ίδρυσής του είναι το 1980 και οι αθλητές του αγωνίζονται φορώντας εξοπλισμό πράσινου και λευκού χρώματος. Στο έμβλημα του συλλόγου απεικονίζεται ένας φλεγόμενος βωμός. Καλλιεργεί τμήματα ποδοσφαίρου ανδρών, καλαθοσφαίρισης ανδρών και γυναικών και πετοσφαίρισης γυναικών. Στο παρελθόν διέθετε και ακαδημίες τάε κβον ντο.

## Τμήμα ποδοσφαίρου ανδρών
### Ιστορική αναδρομή
Κατά την αγωνιστική περίοδο 2012-13 η Αναγέννηση συμμετείχε στο Πρωτάθλημα της Β' Κατηγορίας Ανδρών της Ε.Π.Σ. Μακεδονίας και συγκεκριμένα στον 3ο Όμιλο. Τερματίζοντας δεύτερη στην τελική βαθμολογία, εξασφάλισε την άνοδό της στην Α' Κατηγορία.

### Τρέχουσα αγωνιστική περίοδος
Κατά την τρέχουσα αγωνιστική περίοδο, 2025-26, ο  Α.Μ.Σ. Αναγέννηση Νέου Ρυσίου αγωνίζεται στο Πρωτάθλημα της Α' Κατηγορίας Ανδρών της Ε.Π.Σ. Μακεδονίας.

Έδρα του συλλόγου είναι το Γήπεδο Ποδοσφαίρου του Αθλητικού Κέντρου Νέου Ρυσίου στο Δήμο Θέρμης. Πρόεδρος του συλλόγου είναι ο Μαυρομιχάλης Κώστας, μέλη της διοίκησης είναι ο Καλογρίδης Άλκης και ο Λαινας Απόστολος.

## Τμήμα καλαθοσφαίρισης ανδρών

### Ιστορικό
Κατά την αγωνιστική περίοδο 2011-12 η Αναγέννηση Νέου Ρυσίου συμμετείχε στο Πρωτάθλημα της Β' Κατηγορίας Ανδρών της Ε.ΚΑ.Σ.Θ. και συγκεκριμένα στον Α' Όμιλο. Στην κανονική περίοδο βρέθηκε στην 4η θέση του τελικού βαθμολογικού πίνακα. Την επόμενη χρονιά, 2012-13, αγωνιζόμενος πάντα στην ίδια κατηγορία, ο σύλλογος κατέλαβε την 5η θέση της τελικής κατάταξης.

### Τρέχουσα αγωνιστική περίοδος
Κατά την τρέχουσα αγωνιστική περίοδο, 2024-25, ο Α.Μ.Σ. Αναγέννηση Νέου Ρυσίου διαγωνίζεται στο Πρωτάθλημα της  Β' Κατηγορίας Ανδρών της Ε.ΚΑ.Σ.Θ. και συγκεκριμένα στο 2ο Όμιλο. 

Έδρα της Αναγέννησης είναι το Κλειστό Γυμναστήριο του Αθλητικού Κέντρου Νέου Ρυσίου στο Δήμο Θέρμης. Πρόεδρος του συλλόγου είναι ο Μαυρομιχάλης Κώστας, μέλη της διοίκησης είναι ο Δημήτριος Ασημόπουλος, ο Ζήσης Προκοπίου, η Άννα Χατζηγεωργίου και ο Χρήστος Σαλαμάνης. 

## Τμήμα καλαθοσφαίρισης γυναικών

Το τμήμα καλαθοσφαίρισης γυναικών του συλλόγου κατέκτησε το Πρωτάθλημα Θεσσαλονίκης την αγωνιστική περίοδο 2008-09, λαμβάνοντας το δικαίωμα συμμετοχής στις εθνικές κατηγορίες. Τη διετία 2013 - 2015 αγωνίστηκε στην Α1 Εθνική Κατηγορία, με υψηλότερη διάκριση την 4η θέση πανελλαδικά και μία συμμετοχή σε τελικό Κυπέλλου Ελλάδος.

## Τμήμα πετοσφαίρισης γυναικών
### Ιστορική αναδρομή
Το τμήμα πετοσφαίρισης του συλλόγου ιδρύθηκε μετά το 2000.

Κατά την αγωνιστική περίοδο 2012-13 ο σύλλογος, στην πρώτη του συμμετοχή στα πρωταθλήματα της Ε.ΠΕ.Σ.Θ., κατέκτησε το Πρωτάθλημα της Γ' Κατηγορίας Γυναικών εξασφαλίζοντας την άνοδο στην επόμενη κατηγορία.

### Τρέχουσα αγωνιστική περίοδος
Κατά την τρέχουσα αγωνιστική περίοδο, 2024-25, ο Α.Μ.Σ. Αναγέννηση Νέου Ρυσίου διαγωνίζεται στο Πρωτάθλημα της Ά' Κατηγορίας Γυναικών (1η Τοπική) της Ε.ΠΕ.Σ.Θ..

Έδρα της Αναγέννησης είναι το Κλειστό Γυμναστήριο του Αθλητικού Κέντρου Νέου Ρυσίου στο Δήμο Θέρμης. Πρόεδρος του συλλόγου είναι ο Μαυρομιχάλης Κώστας.

## Τμήμα τάε κβον ντο

## Παραπομπές


## Εξωτερικοί σύνδεσμοι

* https://www.facebook.com/rysiofc
* https://www.instagram.com/fc_rysio1980/
* Α.Μ.Σ. Αναγέννηση Νέου Ρυσίου, επίσημος ιστότοπος τμήματος καλαθοσφαίρισης.

*
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Θεσσαλονίκης
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Σωματεία Ε.ΠΕ.Σ.Θ.
Κατηγορία:Ιδρύσεις αθλητικών συλλόγων το 1980